ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018734
ขอให้แก้ไขปัญหาเสียงดังรบกวนและฝุ่นละอองฟุ้งกระจาย บริเวณ โครงการก่อสร้างคอนโด (ไม่ทราบชื่อ) ซอยเทเวศร์ 1 ถนนวิสุทธิกษัตริย์ แขวงบางขุนพรหม เขตพระนคร กรุงเทพมหานคร จุดสังเกต เข้าไปกลางซอยเทเวศร์ 1 จะเจอโครงการก่อสร้างคอนโด ใกล้กับวัดอินทรวิหาร เนื่องจาก จะมีการก่อสร้างคอนโด ช่วงเวลา 08.00-21.00 น. ของทุกวัน สร้างความเดือดร้อนกับชาวบ้านในชุมชนวัดอินทรวิหารในเรื่องเสียงดังรบกวนจากเครื่องจักรในการก่อสร้าง และปัญหาฝุ่นละอองฟุ้งกระจายเข้าไปในวัดและบ้านเรือนประชาชน ทำให้เกิดการระคายคอ และไอ ผู้ร้องเห็นว่าหลังเวลา 18.00 น. ควรหยุดทำงานเพื่อไม่ให้ชาวบ้านเดือดร้อน อีกทั้งหน่วยงานที่เกี่ยวข้องควรกำชับโครงการ ในการติดตั้งสแลนและฉีดน้ำเพื่อดักฝุ่น ประสบปัญหามาเป็นระยะเวลาประมาณ 2 เดือน จึงประสงค์ให้หน่วยงานที่เกี่ยวข้องดำเนินการแก้ไขปัญหา (ผู้ร้องยินดีให้เปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata